
SC2015-32169/04.12.2015
REFERAT
privind  aprobarea contractului de  prestare a serviciului de salubrizare a localitatilor ce se încheiat între operatorul SC RETIM Ecologic Service SA şi utilizatorii (personae fizice/juridice, agenţi economici, instituţii publice)
În conformitate cu  prevederile art.8 alin.3 lit.i) din Legea nr.51/2014 Legea nr.51/2006  a serviciilor comunitare de utilităţi publice, republicată şi actualizată, în exercitarea competenţelor şi atribuţiilor ce le revin în sfera serviciilor de utilităţi publice, autorităţile administraţiei publice locale adoptă hotărâri în legătură cu elaborarea şi aprobarea regulamentelor serviciilor, a caietelor de sarcini, a contractelor de furnizare/prestare a serviciilor şi a altor acte normative locale referitoare la serviciile de utilităţi publice, pe baza regulamentelor-cadru, a caietelor de sarcini-cadru şi a contractelor-cadru de furnizare/prestare ori a altor reglementări-cadru elaborate şi aprobate de autorităţile de reglementare competente.
Prin Ordinul preşedintelui Autorităţii Naţionale de Reglementare Pentru Serviciile Comunitare de Utilităţi Publice nr.112/09.07.2007 este aprobat Contractul-cadru de prestare a serviciului  de salubrizare a localităţilor.
În urma controlului efectuat în data de 22.10.2015 de către echipa de control  a A.N.R.S.C.-Agenţia Teritorială Deva la Primăria Municipiului Timişoara s-a încheiat nota de control nr.SC2015-27897/22.10.2015 prin care s-a dispus ca masură, aprobarea în Consiliul Local  a Contractului  de prestare a serviciului de salubrizare cu respectarea prevederilor Contractului-cadru de prestare a serviciului  de salubrizare a localităţilor aprobat prin Ordinul preşedintelui A.N.R.S.C nr.112/2007.
Menţionăm faptul că  şi operatorul de servicii publice de salubrizare SC RETIM Ecologic Service SA a solicitat prin adresa nr.24436/12.12.2014 înregistrată la Primăria  Municipiului Timişoara cu nr.RM2014-3276/12.12.2014 şi ulterior prin corespondenţă electronică din data de 20.04.2015 completarea contractului pentru prestare serviciilor de salubrizare.

Având în vedere cele expuse mai sus propunem  emiterea unei hotărâri a Consiliului Local al Municipiului Timişoara prin care să se aprobe:

-contractul de  prestare a serviciului de salubrizare a localitatilor  ce se va încheia între operatorul SC RETIM Ecologic Service SA şi utilizatorii (personae fizice/juridice, agenţi economici, instituţii publice), conform Anexei care face parte integrantă din proiectul de  hotărâre.                                                                                                                                                            

